open-index/open-wikipedia-markdown huggingface dataset:
Adrian Sînă

**Adrian Claudiu Sînă** (s. 18. huhtikuuta 1977 Baia Mare, Romania) on romanialainen laulaja, musiikkituottaja ja Akcent-yhtyeen perustajajäsen.

Sînă aloitti musiikkiuransa DJ:nä kotikaupunkinsa diskoissa. Myöhemmin hän siirtyi DJ:ksi paikalliselle radioasemalle, ja sieltä edelleen Romanian pääkaupungissa Bukarestissa toimivan radion palvelukseen. Hänen ja Andu Campun juontama radio-ohjelma *Alege ce urmeaza* nousi maan suosituimpien radio-ohjelmien joukkoon. Vuonna 1999 Sînă perusti Akcent-yhtyeen yhdessä Ramona Bartan kanssa. He julkaisivat vuonna 2000 albumin *[[Senzatia]]*, joka sisälsi muun muassa hittikappaleen *Ultima vara*. Barta kuitenkin hylkäsi yhtyeen ja Sînă palasi radiotöihin. 

Parin vuoden jälkeen Sînă kuitenkin alkoi koota uutta Akcentia. Ensimmäisenä hän pyysi mukaan vanhan ystävänsä Sorin Ştefan Brotnein. Myöhemmin yhtyeeseen liittyivät myös Marius Nedelcu ja Mihai Gruia. Akcentin ensimmäinen levytys uudella kokoonpanolla ilmestyi vuonna 2002.

Sînă aloitti soolouransa vuonna 2010. Hän on julkaissut *Hold On* -nimisen singlen.

## Diskografia

### Singlet
* *Hold On* (2010)

### Vierailijana
* Vivien O'Hara – *Too Late to Cry* (2009)
* Roller Sis – *You're a Place in my Heart* (2009)
* Vivien O'Hara – *Pure Love* (2010)
I Heart Huckabees

**I Heart Huckabees** (tyyliteltynä **I ♥ Huckabees**) on yhdysvaltalainen komediaelokuva vuodelta 2004. Elokuvan tuotti ja ohjasi David O. Russell.

## Näyttelijät

## Soundtrack
Oradea

**Oradea** (, ) on kaupunki Luoteis-Romaniassa. Vuonna 2011 siellä oli noin 183&nbsp;000 asukasta. Kaupunki on virallisesti kaksikielinen, ja sen politiikka pyrkii lieventämään jännitteitä romanialaisten ja unkarilaisten välillä. 

Oradea on yksi Romanian vauraimmista kaupungeista. Sijainti lähellä Unkarin rajaa on tuonut sille ulkomaankauppaa. Siellä toimii myös suuri yliopisto.

Historiallisesti alue tunnetaan kuumista lähteistään. Sen keskustassa on historiallisia rakennuksia Itävalta-Unkarin ajoilta, mutta lähiöissä on kommunistivallan aikaisia betonikolosseja.

## Lähteet

## Aiheesta muualla
Nikotiiniamidi

**Nikotiiniamidi** on pyridiinin meta-substituoitu amidi ja eräs niasiinin vitamiinimuoto toimien ihmisissä ja muissa eliöissä esiasteena NADH:lle ja NADPH:lle.

## Kemia
Nikotiiniamidi on valkoinen ja hygroskooppinen kiteinen jauhe, joka paakkuuntuu ilman kosteuden takia. Se on hajuton ja maistuu kitkerältä. Sen leimahduspiste on 182&nbsp;°C, itsesyttymislämpötila 480&nbsp;°C ja irtotiheys 0,50–0,70&nbsp;g/cm3. Se on erittäin liukoinen veteen, etanoliin (660&nbsp;g/l 20&nbsp;°C:ssa) glyseroliin ja vähäliukoisempi kloroformiin. Sen vesiliuosten pK<sub>a</sub> on 3,35–3,65, absorptiomaksimi 260&nbsp;nm ja molaarinen absorptiokerroin 5&nbsp;800 M−1 cm−1. Se ei fluoresoi.

Nikotiiniamidi on kuivana vakaa aine. Liuoksissa hapot tai emäkset voivat hydrolysoida sen nikotiinihapoksi. Pyridiinirenkaan typen elektronegatiivisuus tekee orto-aseman hiilestä reaktiivisen monien nukleofiilien kuten sulfiitti-, syanidi- ja hydridi-ionien kanssa. Nikotiiniamidin 2 elektronia sisältävän hydridin siirto mahdollistaa sen osallisuuden eliöissä muun muassa elektroninsiirtoketjuun, jossa nikotiiniamidi on NADH:n muodossa.

## Käyttö
Nikotiiniamidia käytetään nieltynä ravintolisänä usein noin 20–30&nbsp;mg annoksin aikuisilla, mutta joissain lisissä on jopa 50–100&nbsp;mg nikotiiniamidia. 100–500&nbsp;mg annoksia käytetään aikuisilla hoitona pellagraan eli vakavaan niasiinipuutokseen. Niasiinin eräs toinen muoto, nikotiinihappo, sopii myös edeltäviin käyttökohteisiin, mutta toisin kuin amidi, happo voi aiheuttaa punastumista ja muita haittoja. Nikotiinihappo ja -amidi voivat aiheuttaa muun muassa akuuttia maksan vajaatoimintaa, mutta happo on näistä kahdesta myrkyllisempi. Yli 3&nbsp;g/vrk amidiannokset eivät ole suositeltavia ja maksaongelmia on havaittu ainakin 9&nbsp;g/vrk annoksin.

## Lähteet
*

### Viitteet

## Aiheesta muualla
*
*Human Metabolome Database: Niacinamide
*KEGG: Nicotinic acid
*Liber Herbarum II: Nikotiiniamidia sisältäviä kasveja
Oikeusmurha

**Oikeusmurhaksi** kutsutaan henkilön tuomitsemista ja rankaisemista rikoksesta, jota hän ei ole tehnyt. Yhdysvalloissa on useita kuolemantuomioita jouduttu purkamaan, kun uudella DNA-tekniikalla on voitu todistaa, ettei tuomittu ole voinut rikosta tehdä. Kaikissa tapauksissa purkaminen ei ole onnistunut ennen tuomion täytäntöönpanoa.

## Oikeusmurhia Suomessa

Torsti Koskinen tuomittiin vuonna 1963 tapahtuneesta Pirkko Ryhäsen murhasta. Koskinen todettiin syyttömäksi ja vapautettiin vuonna 1970. Hän sai korvauksia vankila-ajasta.

Suomessa yhtenä esimerkkinä oikeusmurhasta voidaan pitää Turussa 20. huhtikuuta 1994 tapahtuneen pankkiryöstön tuomion purkamista korkeimman oikeuden päätöksellä vuonna 2002. Purkua hakenut oli jo kokonaan suorittanut kolmen vuoden vankeusrangaistuksensa. Toinen tuomituista oli kuollut vankilassa. Oikeuspoliittinen yhdistys Demla laati tapauksesta raportin, joka julkaistiin elokuussa 2005.

## Lähteet
God Forbid

**God Forbid** on yhdysvaltalainen metalliyhtye, jonka tyylisuuntana selkeimmin ovat melodinen thrash metal ja metalcore. Yhtye perustettiin vuonna 1998 East Brunswickin kaupungissa New Jerseyn osavaltiossa. 

God Forbidin ensimmäinen albumi *Reject the Sickness* julkaistiin pienen 9 Volt Records -levy-yhtiön kautta. Pian sen jälkeen yhtye allekirjoitti sopimuksen Century Media Recordsin kanssa ja julkaisi albumin *Determination* vuonna 2001. Yhtyeen neljäs albumi on vuoden 2006 *IV: Constitution of Treason*, joka on maailmanlopusta kertova konseptialbumi, jossa otetaan kantaa yhteiskuntatilanteeseen Yhdysvalloissa ja muuallakin maailmassa. Tuorein albumi on 2009 ilmestynyt *Earthsblood*. Yhtyeen kitaristi Dallas Coyle jätti yhtyeen vuoden 2009 maaliskuussa.

## Kokoonpano

*Byron Davis - laulu
*John Outcalt - basso
*Doc Coyle - kitarat, taustalaulu
*Corey Pierce - rummut

## Entiset jäsenet

*Dallas Coyle - komppikitara, taustalaulu

## Diskografia
**Studioalbumit**
* 
* 
* 
* 
* 
* 

**EP:t**
* 
* 

**Kokoelma-albumit**
* 

**Split-albumit**
* 

**Singlet**
* 
* 

## Videografia
* 

## Aiheesta muualla

*God Forbidin kotisivu
Kardia (yhtye)

**Kardia** on suomalainen rock-yhtye. Yhtyeen basisti Toni Laroma sekä kitaristi Kalle Sundström ovat vaikuttaneet myös dark metal -yhtye Ajattarassa. Yhtyeen kokoonpano muuttui lokakuussa 2007, kun basisti Toni Laroma jätti yhtyeen. Toni Hintikka korvasi Toni Laroman jättämän basistin paikan. Toni Hintikka ja yhtyeen laulaja Aki Räty soittivat jo vuosina 2001–2004 samassa yhtyeessä, Jimi Pääkallon luotsaamassa Technicolourissa, jossa Hintikka on edelleen basistina. Uudistuneella kokoonpanolla äänitetty Kardian kolmas albumi *Poissa* julkaistiin 2010, ja se jäi yhtyeen viimeiseksi äänitteeksi.

## Jäsenet
### Nykyiset

* Kalle Sundström: kitara
* Aki Räty: laulu ja kitara
* Toni Hintikka: basso
* Jake Tuovinen: rummut

### Entiset

* Toni Laroma: basso

## Julkaisut
### Albumit

# *Lähellä* (2005)
# *Kaukana kaikesta* (2006)
# *Poissa* (2010)

### Singlet

# ”Langat” (2005)
# ”Aivan sama” (2005)
# ”Neulansilmä” (2006)

## Aiheesta muualla
* Yhtyeen kotisivut 
* http://lyriikat.org/lyriikat/kardia/
* http://www.imperiumi.net/index.php?act=albums&id=3600
* http://www.desibeli.net/arvostelu/2520
* http://www.desibeli.net/arvostelu/4978
Stonewall

**Stonewall** voi tarkoittaa seuraavia asioita:

* CSS Stonewall, yhdysvaltalainen laiva, josta tuli Japanin laivaston panssarilaiva Kōtetsu
* Thomas Jonathan ”Stonewall” Jackson, Etelävaltioiden kenraali Yhdysvaltain sisällissodassa 
* Stonewall Inn, newyorkilainen homobaari, jonka luona kesäkuussa 1969 käydyt mellakat aloittivat homoseksuaalien vapautusliikkeen
* *[[Stonewall (vuoden 1995 elokuva)|Stonewall]]*, Nigel Finchin ohjaama elokuva vuodelta 1995
* *[[Stonewall (vuoden 2015 elokuva)|Stonewall]]*, Roland Emmerichin ohjaama elokuva vuodelta 2015.
Sam Langford

**Sam Langford** (4. maaliskuuta 1883 – 12. tammikuuta 1956) oli kanadalaissyntyinen nyrkkeilijä, jonka uran huippuhetket ajoittuivat 1900-luvun alkuvuosikymmenille. Hän voitti urallaan Meksikon ja Australian raskaansarjan mestaruudet.

Aikana, jolloin Langford nyrkkeili, monet mustat huippunyrkkeilijät eivät koskaan nyrkkeilleet mestaruudesta rotuerottelun takia. Poikkeuksena tästä Langford kohtasi 24-vuotiaana kaikki vastustajansa kevytsarjasta raskaaseen sarjaan. Hänen hyvä puolensa oli iskujen voima ja nopeus yhdistettynä älykkääseen ottelemiseen ja kestävyysominaisuuksiin.  

Langford syntyi Kanadassa ja aloitti ammattilaisuransa nyrkkeilijänä 19-vuotiaana vuonna 1902 tyrmäysvoitolla Jack McVickeristä Bostonissa. Hänen osakkeensa lähtivät nopeasti nousuun; vuonna 1903 hän voitti Joe Gansin ja otteli vuonna 1904 ratkaisemattomana päättyneen ottelun Joe Walcottia vastaan. Vuonna 1906 Langford kohtasi tulevan raskaansarjan maailmanmestarin Jack Johnsonin, jolle hän hävisi 15-eräisessä kamppailussa. Mestaruuden voitettuaan Johnson kieltäytyi puolustamasta mestaruuttaan Langfordia vastaan. 

Vuonna 1910 Langford otteli tiukan kuusieräisen näytöskamppailun keskisarjan mestaria Stanley Ketcheliä vastaan. Hän hallitsi alkupään eriä, mutta Ketchel otti hallinnan itselleen loppua kohden. Langford ei kuitenkaan koskaan saanut tilaisuutta otella kunnolla tittelistä Ketcheliä vastaan. Vuonna 1911 hän tyrmäsi entisen raskaan keskisarjan mestarin Jack O'Brienin viidessä erässä.

Koko uransa ajan Langfordilla oli vaikeuksia löytää itselleen vastustajia, ja hän nyrkkeili usein samoja vastustajia vastaan, jotka hekin olivat tavallisesti samassa tilanteessa. Esimerkiksi Harry Willsin hän kohtasi urallaan 18 kertaa. Wills tyrmäsi hänet kahdesti ja muutenkin oli keskinäisissä otteluissa voitolla, tosin jo miesten ensimmäisessä kohtaamisessa Langford oli 31 vuoden ikäinen. Yli kymmenen ottelua Langford otteli Sam McVeytä, Joe Jeannettea, Jim Barryä, Jeff Clarkia ja Bill Tatea vastaan.

43-vuotiaana, lähes 300 ammattilaisottelun ura takanaan, Langford lopetti nyrkkeilyn. Viimeisinä vuosinaan hän kärsi silmäongelmista, jotka lopulta johtivat täydelliseen sokeutumiseen.

## Lähteet
*http://www.ibhof.com/langford.htm 
*http://www.cyberboxingzone.com/boxing/langford.htm

## Aiheesta muualla
Tom Sharkey

**”Sailor” Tom Sharkey** (26. marraskuuta 1873 – 17. huhtikuuta 1953) oli yhdysvaltalainen nyrkkeilijä, jonka uran huippuvuodet ajoittuivat 1800- ja 1900-lukujen vaihteen tienoolle.

Irlannissa syntynyt Sharkey karkasi nuorena poikana kotoaan ja lähti merille. Vuonna 1892 hän tuli New Yorkiin ja värväytyi Yhdysvaltain laivastoon. Havaijilla ollessaan hän aloitti ammattilaisuransa nyrkkeilijänä ja saavutti 20 peräkkäistä tyrmäysvoittoa.

Ensimmäinen kova koitos Sharkeyllä oli edessään vuonna 1896, kun hän otteli Joe Choynsia vastaan ja voitti tämän kahdeksassa erässä. Silloinen raskaansarjan maailmanmestari James J. Corbett näki ottelun ja haastoi nuoren irlantilaisen. Nelieräinen kamppailu päättyi ratkaisemattomana poliisin keskeytettyä ottelun; yleisö piti Sharkeytä moraalisena mestarina. Seuraavassa ottelussaan Sharkey voitti kolmieräisessä näytösottelussa esikuvansa John L. Sullivanin ennen voittoaan tulevasta raskaansarjan maailmanmestarista Bob Fitzsimmonsista kiistanalaisen kahdeksannen erän virheen seurauksena. Vuonna 1898 hän kärsi tappion tulevaa maailmanmestaria James. J. Jeffriesiä vastaan ja hävisi tuomariäänin, voitti Gus Ruhlinin ensimmäisen erän tyrmäyksellä ja voitti myös toisen kerran urallaan kohtaamansa James J. Corbettin.

Voitettuaan vuonna 1899 Kid McCoyn kymmeneneräisessä ottelussa Sharkey pääsi ottelemaan mestaruudesta Coney Islandille James J. Jeffriesiä vastaan. 25 raivoisan erän jälkeen Jeffries julistettiin voittajaksi. Sharkey jatkoi uraansa ja voitti Joe Goddardin sekä Choynskin ennen tappioitaan Ruhlinille ja Fitzsimmonsille. 

Sharkey lopetti uransa vuonna 1904 40 voiton (37 tyrmäyksellä) ja kuuden tappion jälkeen. Vaikka hän ei koskaan voittanut mestaruutta, hän on silti eräs aikansa tunnetuimmista nyrkkeilijöistä. Nyrkkeiluransa jälkeen Sharkey esiintyi vaudeville-näytöksissä yhdessä Jeffriesin kanssa kierrellen ympäri Yhdysvaltoja.

## Lähteet
* http://www.ibhof.com/sharkeytom.htm 
* http://www.cyberboxingzone.com/boxing/sharkey-t.htm
Naha

**Naha** () on Okinawan prefektuurin pääkaupunki Japanissa. Siellä on 321&nbsp;695 asukasta (2013) ja sen pinta-ala on 39,27 neliökilometriä. Naha on valittu yhdeksi Japanin ydinkaupungeista.

Tämä moderni kaupunki perustettiin 20. toukokuuta 1921. Joka tapauksessa se on ollut yksi tärkeimmistä ja väkirikkaimmista paikoista Ryūkyū-saarilla ollen Ryūkyūn kuningaskunnan pääkaupunki 1400-luvulta sen lakkauttamiseen vuonna 1879 (toiselta näkökulmalta 1872).

Naha on rannikkokaupunki, joka sijaitsee eteläisessä osassa Okinawan saarta, suurinta saarta Ryūkyū-saarilla. Sen rannikko on Itä-Kiinan merellä. Se on Okinawan prefektuurin politiikan, talouden ja opetuksen keskus.

Lämpimintä Nahassa on heinä- ja elokuussa, jolloin päivän keskilämpötila on 27–32&nbsp;°C. Viileintä on tammi- ja helmikuussa, jolloin päivän keskilämpötila on 15–20&nbsp;°C. Nahassa sataa tasaisesti ympäri vuoden, mutta eniten sataa syyskuussa. Vuosittainen sadanta on noin 2&nbsp;000 millimetriä.

## Ystävyyskaupungit
Nahalla on viisi ystävyyskaupunkia:
*  Fuzhou, Kiinan kansantasavalta (1981)
*  Honolulu, Yhdysvallat (1961)
*  Kawasaki, Kanagawan prefektuuri (1996)
*  Nichinan, Miyazakin prefektuuri (1969)
*  São Vicente, Brasilia (1978)

## Lähteet

## Aiheesta muualla

*Kaupungin verkkosivut
Josh Schwartz

**Josh Schwartz** (s. 6. elokuuta 1976 Providence, Rhode Island) on yhdysvaltalainen kirjoittaja ja tuottaja. Hän oli *[[O.C.]]*-televisiosarjan luoja, pääkäsikirjoittaja ja vastaava tuottaja. Hän on myös luonut *[[Gossip Girl]]* -televisiosarjan yhdessä Stephanie Savagen kanssa ja oli yksi sarjan vastaavista käsikirjoittajista ja tuottajista. 

Vuonna 2007 Schwartz ja Chris Fedak loivat televisiosarjan *[[Chuck (televisiosarja)|Chuck]]*, josta Schwartz käsikirjoitti ensimmäiset kaksi jaksoa, toisen kauden ensimmäisen jakson ja kolmannen kauden viimeisen jakson yhdessä Fedakin kanssa. Hän oli myös yksi sarjan vastaavista tuottajista. 

Schwartz perusti vuonna 2010 oman tuotantoyhtiönsä Fake Empire Productionsin yhdessä Stephanie Savagen kanssa. Hän on ollut sen jälkeen tuottajana televisiosarjoissa *[[Sydänmailla (yhdysvaltalainen televisiosarja)|Sydänmailla]]*, *[[Carrien päiväkirjat]]*, *[[Cult (televisiosarja)|Cult]]* ja *[[Runaways (televisiosarja)|Runaways]]*.

## Aiheesta muualla
*
Cyprus Airways (1947–2015)

**Cyprus Airways** ()  oli Kyproksen kansallinen lentoyhtiö, jonka solmukohtina toimivat Lárnakan kansainvälinen lentoasema ja Páfoksen kansainvälinen lentoasema.

Yhtiö lensi reittilentoja Eurooppaan, Lähi-itään sekä Persianlahdelle. Yhtiö perustettiin 24. syyskuuta 1947 ja sillä oli käytössään kaksitoista konetta, joista yhden yhtiö oli vuokrannut kreikkalaiselle Hellas Jetille.

Pahoista talousvaikeuksista kärsinyt yhtiö lensi viimeisen lentonsa perjantaina 9. tammikuuta 2015. Cyprus Airways ei enää voinut jatkaa toimintaansa, koska EU-komissio määräsi Kyproksen hallituksen perimään takaisin yhtiölle annetut valtiontuet. Se korvattiin muutamaa vuotta myöhemmin uudella samannimisellä lentoyhtiöllä.

## Laivasto
Yhtiön laivastoon kuului lakkautuksen aikaan viisi Airbus A320 konetta. Laivaston keski-ikä oli helmikuussa 2010 12,9 vuotta.

## Lähteet

## Aiheesta muualla

*Cyprus Airwaysin kotisivut
Gustaf Lithou

**Gustaf Lithou** (25. maaliskuuta 1692 Liminka – 21. joulukuuta 1753 Tukholma) oli suomalainen runoilija. 

Lithoun isä oli Limingan kirkkoherra Gustaf Lithovius ja äiti Margareta Brenner. Lithou opiskeli vuodesta 1706 Turussa ja Uppsalassa, mutta meni sotapalvelukseen vuonna 1716, josta erosi vänrikkinä 1721. Kapteenin valtakirjan hän sai vuonna 1751. 

Lithou oli aikanaan Ruotsin huomattavimpia latinaksi julkaisseita runoilijoita. Hänen tuotantoonsa kuuluu suuri joukko runoja sekä runomuotoisia avustusanomuksia vallanpitäjille ja yksityisille suosijoille. Huomattavin Lithoun runoista lienee Kaarle XII:n kuoleman johdosta tehty yli 1 500-säkeinen heksametrirunoelma *Panegyris exsequialis* vuodelta 1720. Kokoelma *Poëmata heroico-miscellaneorum pars I* julkaistiin 1734.

Lithou kuoli naimattomana.

## Lähteet
* Svensk biografiskt handlexikon
* Jouko Vahtola 1977. Liminkalaisten historiaa. Teoksessa: Seija Korte (toim.) 1977. Liminka 1477–1977. Liminka: Limingan kunta ja seurakunta. , s. 277.
*  Sivu 472. 

## Aiheesta muualla
* Kirjasampo.fi: Gustaf Lithou
Veikkausliigan kausi 1995

**[[Veikkausliiga]]n kaudella 1995** FC Haka voitti seuran historian viidennen Suomen-mestaruuden.

## Sarjataulukko

## Ottelut

## Yleisömäärät

## Menestys eurokentillä
*UEFA Cup:*
* MyPa pudotti ensimmäisellä karsintakierroksella skotlantilaisen Motherwell FC:n, mutta toisella kierroksella se hävisi hollantilaiselle PSV Eindhovenille.
* TPV hävisi ensimmäisellä karsintakierroksella norjalaiselle Viking FK:lle.
*Cup-voittajien cup:*
* TPS hävisi karsintakierroksella albanialaiselle KS Teuta Durrësille.
*Intertoto Cup:*
* HJK pelasi karsintavaiheessa samassa lohkossa ranskalaisen FC Girondins de Bordeaux'n, tanskalaisen Odense BK:n, ruotsalaisen IFK Norrköpingin ja irlantilaisen Bohemian FC:n kanssa. Yksi voitto, kaksi tasapeliä ja yksi tappio jättivät HJK:n lohkossa kolmanneksi.

## Putoajat ja nousijat

* Kaudeksi 1996 sarja päätettiin kutistaa 12 joukkueen kokoiseksi. Näin sarjasta putosi suoraan peräti kolme joukkuetta: Ponnistus, Kuusysi sekä mestaruutta puolustanut TPV. Tilalle nousi suoraan ainoastaan Ykkösen voittanut FC Inter.
* Yhdenneksitoista sijoittunut MP pelasi kaksiosaisen karsinnan Ykkösessä toiseksi sijoittunutta KTP:a vastaan. MP säilytti sarjapaikkansa yhteismaalein 3–0. Ottelut: KTP Kotka – MP Mikkeli 0–1, MP Mikkeli – KTP Kotka 2–0.

## Parhaat maalintekijät

## Valmentajat
* FC Haka: Jukka Vakkila
* MyPa: Harri Kampman
* HJK: Bo Johansson
* FC Jazz: Pertti Lundell
* FF Jaro: Antti Muurinen
* TPS: Juha Malinen
* Ilves: Esa Kuusisto
* FinnPa: Heikki Suhonen, Keijo Voutilainen
* RoPS: Timo Salmi, Graham Williams, Ari Matinlassi
* VPS: Boguslaw Hajdas, Heikki Suhonen ja Tomasz Arceusz (yhdessä)
* MP: Hannu Touru, Kari Pasanen
* TPV: Jari-Pekka Keurulainen, Jussi Ristimäki
* Kuusysi: Jorma Kallio
* Ponnistus: Jari Niini, Anatoli Davydov

## Lähteet

## Aiheesta muualla
* RSSSF:n tilastot
Satu Mare

**Satu Mare** (, ) on kaupunki Romaniassa lähellä Unkarin rajaa. Vuonna 2011 siellä oli noin 95&nbsp;000 asukasta. 

Kaupunkia koettelivat tuhoisat tulvat vuonna 1970. Niiden jälkeen kommunistihallinto ryhtyi voimakkaaseen jälleenrakentamiseen täyttäen keskustan betonirakennuksilla, joista tunnetuin on modernistinen kaupungintalo. 

## Lähteet

## Aiheesta muualla
Nathaniel Gordon

**Nathaniel Gordon** (1834 – 21. helmikuuta 1862) oli ensimmäinen ja samalla ainoa yhdysvaltalainen orjakauppias, joka tuomittiin ja hirtettiin ”osallisuudesta orjakauppaan” amerikkalaisen merirosvolain mukaan.

Gordon oli kotoisin Portlandista, Mainen osavaltiosta. Hän lastasi 897 orjaa laivaansa *Erie*en Sharks Pointissa, Kongojoella, Länsi-Afrikassa 7. elokuuta 1860. USS Mohican -alus vangitsi hänet 50 kilometrin päässä satamasta seuraavana päivänä.

## Lähteet

## Aiheesta muualla
*
Suceava

**Suceava**  ([], , , ,  []) on kaupunki Etelä-Bukovinassa, Romanian koillisnurkassa. Se on samannimisen piirikunnan keskuskaupunki. Vuonna 2011 Suceavassa oli 86 282 asukasta.

## Historia
Dimitrie Cantemirin mukaan Suceavan nimi on unkarilaista alkuperää ja tulee vanhentuneesta nimityksestä *Szűcsvár*, joka tarkoittaa nahkureiden kaupunkia. Vanhemman teorian mukaan nimi tulee Suceavajoesta. Suceava oli pitkään Moldavian ruhtinaskunnan pääkaupunki. Moldavian hallitsijat asuivat Suceavassa vuosina 1388–1565, kunnes ruhtinas Alexandru Lăpușneanu siirsi pääkaupungin Iașiin. Vuosina 1775–1918 kaupunki kuului Itävaltaan, kunnes se ensimmäisen maailmansodan jälkeen liitettiin Romanian kuningaskuntaan.

## Nähtävyydet

Pyhän Yrjön kirkko Suceavassa on yksi Unescon maailmanperintökohteeksi luokitelluista Pohjois-Moldavian maalatuista kirkoista.

## Ystävyyskaupungit
* Sosnowiec, Puola
* Tšernivtsi, Ukraina
* Guiyang, Kiina
* Phoenix, Yhdysvallat
* Haifa, Israel
* Laval (Isère), Ranska

## Lähteet

## Aiheesta muualla
Târgu Mureș

**Târgu Mureș** [] (vanha oikeinkirjoitus *Tîrgu-Mureș*, , lyhyemmin *Vásárhely*; ) on Mureșin piirikunnan pääkaupunki Romanian Transilvaniassa. Kaupunki sijaitsee Mureșjoen varrella, ja sen nimi merkitseekin Mureșin markkinapaikkaa.  Ensimmäinen maininta siitä on dokumenteissa vuodelta 1322.

Kaupungissa oli vuonna 2002 liki 150&nbsp;000 asukasta, joista puolet romanialaisia, 46 % unkarilaisia ja 2,5 % romaneita. Väkiluvulla mitattuna Târgu Mureș on Transilvanian kuudenneksi suurin kaupunki ja Romanian unkarilaisten suurin keskittymä. 1990-luvun alussa kaupungissa oli levottomuuksia silloin enemmistönä olleen unkarinkielisen kantaväestön ja alueelle muuttaneiden romanialaisten välillä.

Kaupungin suurin työllistäjä on kemianteollisuus. Työttömyysprosentti on 7,6 %. Târgu Mureșissa on jugendtyyliin rakennettu kulttuuripalatsi, jossa mm. kaupunginorkesteri esiintyy. 

## Lähteet
Liminganjoki

**Liminganjoki** on joki Limingassa Pohjois-Pohjanmaalla. Sen luonnollinen laskupaikka on Liminganlahti, mutta nykyinen päähaara Naistenväylä – joka on keinotekoinen kanava – laskee Temmesjokeen. Vielä 1960-luvulla virtaus oli toiseen suuntaan, eli Temmesjoesta virtasi vettä Liminganjokeen. Liminganjoki on hyvin vähävetinen, koska sen alkulähde Liminganjärvi on kuivattu.

Liminganjoen jokivarsi on ollut tiheästi asuttua jo 1500-luvulta. Saastumisen takia uiminen joessa kiellettiin 1890-luvulla. Vieläkin joen ravinnepitoisuus on korkea.

Liminganjoen maisemallinen merkitys on suuri. Limingan vanha keskus Rantatie myötäilee Liminganjoen vartta ja joen varrella sijaitsevat monet Limingan kulttuurikohteet kuten Limingan museoalueella sijaitsevat Muistokoti Aappola, Limingan kotiseutumuseo ja Vilho Lampi -museo, sekä joen toisella puolella Limingan kansanopiston rakennukset. Nykyisin taidekouluna toimiva Limingan kansanopisto on Suomen ensimmäisiä kansanopistoja. Liminganjokivarren maisemakokonaisuus on luokiteltu valtakunnallisesti merkittäväksi rakennetuksi kulttuuriympäristöksi.

## Lähteet

## Lähteet
* Hahtikarin luontopolku 
* Liminka 1477–1977 (toim. Seija Korte).  Jouko Siira: Limingan luonto s. 26–29
* Limingan kulttuuripolku

## Aiheesta muualla

*
Robert’s Coffee

**Robert’s Coffee** on Robert Pauligin vuonna 1987 perustama suomalainen kahvinpaahtimo ja kahvilaketju. Sen valikoimaan kuuluu alkuperäiskahveja, kahvisekoituksia, espressokahveja, maustekahveja, kofeiinitonta kahvia ja teetä. Vuonna 2014 Paulig-konserni osti paahtimon sekä Robert Paulig -tavaramerkit Robert Pauligilta pitkien tavaramerkkikiistojen jälkeen. Robert’s Coffee -kahvilaketju ei kuulunut kauppaan, ja se on edelleen Robert Pauligin perheen omistuksessa.

Robert’s Coffeen mukaan se on ollut Pohjoismaiden suurin kahvilaketju. Sillä on oma gourmet-paahtimo ja omat kahvilaadut. Kahviloita on esimerkiksi Suomessa, Ruotsissa, Virossa, Turkissa ja Singaporessa yhteensä noin 100.

## Tavaramerkin oikeuskäsittely
Pauligin kahvisuku riiteli syksyllä 2006 Paulig-tavaramerkin käyttöoikeudesta käräjillä. Oikeudenkäynnissä tuli ilmi Pauligin suvun vanha kiista, joka johti Robert Pauligin lähtöön perheyhtiöstä vuonna 1986. Robert Paulig pyrki 1980-luvulla viemään Pauligien perheyrityksen pörssiin. Suunnitelma ei onnistunut, ja hänet erotettiin yrityksestä vuonna 1986. Vuotta myöhemmin hän perusti Robert’s Coffeen, ja samalla Pauligien yritykset sopivat keskenään, että Robert Pauligin yhtiöt voivat käyttää Pauligin nimeä tuotteissaan.

Pauligin sukuyhtiöt haastoivat Robert Pauligin yhtiöt oikeuteen syksyllä 2006 tavaramerkkioikeuden ja toiminimioikeuden loukkaamisesta. Sukuyhtiö katsoi, että tuotemerkit ovat sekoittuneet keskenään eivätkä asiakkaat enää tiedä, kumman yhtiön tuotteista on kyse. Oikeuskäsittely päättyi Robert Pauligin hyväksi. Voitettuaan oikeuden käyttää sukunimeään tuotteissaan Robert Paulig lanseerasi oman nimikkokahvinsa Robert Paulig Coffeen 1. heinäkuuta 2007.

Hovioikeus teki kuitenkin asiasta toisenlaisen päätöksen ja kielsi Robert Pauligia käyttämästä kirjoitettua iskulausetta ”The Robert Paulig Coffee Family Products” ja tunnusta ”Robert Paulig”. Hovioikeuden päätöksen jälkeen ”Robert Paulig Coffee” -tuotteen nimi muuttui ”Coffee by Robert Pauligiksi”.

Korkein oikeus vahvisti elokuussa 2010 hovioikeuden aiemman päätöksen, kun se ei myöntänyt Robert Pauligille valituslupaa nimikiistassa. Robert Pauligin yhtiöillä on kuitenkin oikeudet käyttää Robert Pauligia nimikirjoituksen muodossa ja ”by Robert Paulig” -tekstinä.

Keväällä 2014 Paulig ilmoitti ostaneensa Robert Paulig -paahtimon ja sen tuotemerkit. Robert’s Coffee -kahvilaketju ei kuulunut kauppaan, ja se jatkaa Robert Pauligin perheen omistuksessa. Vuodesta 2011 lähtien yritystä ovat johtaneet Robert Pauligin lapset Carl-Gustav Paulig (s. 1983) ja Henrika Paulig (s. 1985).

## Lähteet

## Aiheesta muualla
* Robert’s Coffeen verkkosivut
Hammastus

**Hammastus** tarkoittaa seuraavia asioita:

* hammastus, postimerkkien välinen rei’itys
* hammastus, konetekniikan käsite.
Veikkausliigan kausi 2006

**[[Veikkausliiga]]n kausi 2006**, joka oli liigan historian 17. kausi, päättyi 29. lokakuuta. Mestaruudesta taistelivat päätöskierrokselle asti Tampere United ja HJK, joiden keskinäinen kohtaaminen päätöspäivänä päättyi tamperelaisten 3–0 -vierasvoittoon. Samalla varmistui Tampere Unitedin historian toinen Veikkausliigamestaruus lopulta kuuden pisteen erolla.

Kausi oli alun perin tarkoitus pelata 14 joukkueen voimin, mutta AC Allianssin lisenssihakemus hylättiin, ja auennut paikka päätettiin jättää täyttämättä.

Liigan yleisökeskiarvo nousi jo neljäntenä vuonna peräkkäin, mutta yksittäisistä joukkueista vain kolme kykeni nostamaan omaa yleisökeskiarvoaan. Kokonaisnousu selittyy sarjatasoa vaihtaneiden joukkueiden yleisömäärien epäsuhdasta, esimerkiksi liigaan nousseen Hongan houkuteltua otteluihinsa paljon katsojia.

## Lopputulokset

## Menestys eurokentillä
*Mestarien liiga:*
* MyPa pudotti ensimmäisellä karsintakierroksella walesilaisen The New Saints FC:n, mutta toisella se hävisi tanskalaiselle FC Kööpenhaminalle, joka eteni lopulta Mestarien liigan lohkovaiheeseen.
*UEFA Cup:*
* HJK hävisi ensimmäisellä karsintakierroksella irlantilaiselle Drogheda Unitedille.
* FC Haka hävisi ensimmäisellä karsintakierroksella virolaiselle FC Levadia Tallinnalle.
*Intertoto Cup:*
* Tampere United pudotti ensimmäisellä kierroksella walesilaisen Carmarthen Town FC:n, mutta toisella kierroksella se hävisi ruotsalaiselle Kalmar FF:lle.

## Putoajat ja nousijat
* Kaudeksi 2007 sarja palautettiin takaisin 14 joukkueen kokoiseksi. Niinpä Veikkausliigasta putosi vain KuPS, ja Ykkösestä nousi kaksi joukkuetta, FC Viikingit ja AC Oulu, joista jälkimmäinen voitti päätöskierroksen ratkaisuottelussa pahimman kilpailijansa Atlantiksen maalein 2–0.

## Parhaat maalintekijät

## Parhaat syöttäjät

## Ottelutaulukko

## Valmentajat
* Tampere Utd: Ari Hjelm
* HJK: Keith Armstrong
* FC Haka: Olli Huttunen
* FC Honka: Mika Lehkosuo
* IFK Mariehamn: Pekka Lyyski
* MyPa: Ilkka Mäkelä
* TPS: Kari Ukkonen
* FC Lahti: Antti Muurinen
* VPS: Jari Pyykölä
* FC Inter: Kari Virtanen, René van Eck
* FC KooTeePee: Janne Hyppönen
* FF Jaro: Keijo Paananen, Niklas Widjeskog
* KuPS: Juha Malinen

## Palkinnot
* Vuoden liigapelaaja: Jarkko Wiss, Tampere Utd
* Vuoden liigatulokas: Mika Ääritalo, TPS
* Vuoden liigamaalivahti: Mikko Kavén, Tampere Utd
* Vuoden liigapuolustaja: Jarkko Okkonen, FC Haka
* Vuoden liigakeskikenttäpelaaja: Mika Nurmela, HJK
* Vuoden liigahyökkääjä: Farid Ghazi, HJK
* Vuoden liigavalmentaja: Keith Armstrong, HJK
* Ilta-Sanomien tähtipelaaja: Farid Ghazi, HJK
* Pohjolan ottelun vakuuttaja: Mika Ääritalo, TPS
* Tunnusta väriä -kannattajapalkinto: Hongan Kolistajat, FC Hongan kannattajaryhmä

## Joukkueiden yleisökeskiarvot

## Aiheesta muualla
* RSSSF:n tilastot
Sotilasarvo

**Sotilasarvo** osoittaa sotilaiden keskinäistä esimiesasemaa sekä sotilaan virka-asemaa, tehtävää, koulutusta ja kokemusta. Sotilasarvot vaihtelevat maasta ja aikakaudesta toiseen, mutta yleensä voidaan erottaa kolme ryhmää: miehistö, alipäällystö (aliupseerit) ja päällystö (upseerit; yliupseerit, esiupseerit ja kenraalikunta).

## Kuvaus
Aliupseerit toimivat keskijohto- ja työnjohtotehtävissä. Aliupseerien koulutus tähtää ammatillisiin valmiuksiin, joihin harjaannutaan yleensä yhdessä puolustushaarassa, aselajissa, toimialalla ja joukko-osastossa.

Upseerit toimivat ylimmissä päällikkö- ja komentajatehtävissä. Upseerien koulutus tähtää nimenomaan normaali- ja poikkeusolojen johtajaksi, päälliköksi ja komentajaksi, joihin harjaannutaan johtajatehtävissä ja hankkimalla laaja-alaista kokemusta.

Suomessa sotilasarvossa ylennyksen edellytyksenä ovat yleensä sotilasarvoa vastaava tehtävä, koulutus ja kokemus. Lisäksi edellytetään hyvää fyysistä suorituskykyä ja kenttäkelpoisuutta sekä yleistä nuhteettomuutta. Upseeriylennyksiin on lisäksi vaatimuksia riittävän laajasta palvelus- ja esimieskokemuksesta sekä kielitaidosta ja kokemuksesta kansainvälisissä tehtävissä.

Historiallisena aikana upseerin arvot riippuivat usein ylhäisestä syntyperästä tai ne ostettiin. Aliupseerit olivat kokenutta miehistöä, jotka nousivat aliupseeriksi.

## Katso myös
* Sotilasarvot Suomen puolustusvoimissa
* Jääkärien sotilasarvojärjestelmä

## Lähteet
* 

## Kirjallisuutta
* 
* 
*
Zushi

**Zushi** () on Japanin kaupunki Honshūn saarella Kantōn alueella Kanagawan prefektuurissa. Se sijaitsee prefektuurin kaakkoisosassa Tyynen valtameren ja Sagaminlahden rannalla, aivan Miuran niemimaan luoteiskulmassa. Jokohaman miljoonakaupunki levittäytyy sen pohjoispuolella. Zushissa on 57&nbsp;983 asukasta (vuonna 2012) ja sen pinta-ala on 17,34 neliökilometriä.

Zushista tehtiin maaseutukaupunki vuonna 1913. Se liitettiin Yokosukan kaupunkiin sodan aikana vuonna 1943, mutta maaseutukaupungin itsenäisyys palautettiin vuonna 1950 ja siitä tehtiin kaupunki 1954. Tällöin siellä oli 37&nbsp;800 asukasta. Zushi toimii Tokion ja Jokohaman nukkumalähiönä, mutta se on myös suosittu rantakaupunki, jossa useat kuuluisuudet, kuten kirjailijat, televisiopersoonat, muusikot ja poliitikot asuvat tai omistavat kesäasunnon.

## Lähteet

## Aiheesta muualla

* Kaupungin viralliset sivut
Onninen

**Onninen Oy** on suomalainen LVI- ja sähköalan tukkukauppaa harjoittava yritys, jonka asiakasryhmiin kuuluvat urakoitsijat, teollisuus, julkiset organisaatiot ja infrarakentajat, sekä teknisten tuotteiden jälleenmyyjät.

Onninen työllistää Suomen, Ruotsin, Norjan, Puolan, Venäjän ja Baltian toiminnoissaan yhteensä yli 2 900 henkilöä, joista Suomessa työskentelee n. 1 200 henkilöä. Onnisen liikevaihto vuonna 2013 oli yli 1,5 miljardia euroa. Onninen Oy kuului perheomistuksessa olevaan Onvest-konserniin, kunnes vuonna 2016 Kesko osti sen. Konsernilla on yli 4&nbsp;200 työntekijää, ja sen liikevaihto vuonna 2013 oli n. 1,7 miljardia euroa. 

Onninen Oy:n päätoimipaikka sijaitsee Kesko Oyj:n pääkonttorissa Helsingissä ja logistiikkakeskus Hyvinkäällä. Tämän lisäksi Onnisella on jakelukeskukset kaikissa toimintamaissa ja n. 130 Express-myymälää tai muuta myyntipistettä.

## Historiaa

Onninen perustettiin Turussa vuonna 1913, kun liikemies Alfred Onninen päätti ryhtyä vesijohtoalan urakoitsijaksi. Liiketoiminta laajeni asennustoiminnasta LV-tukkukauppaan 1920-luvulla. Vuonna 1927 yhtiörakennetta uudistettiin ja syntyi Vesijohtoliike Onninen Oy. Samaan aikaan liiketoiminnan painopiste siirtyi Helsinkiin. Jo 1930-luvulla tukkukauppa kasvoi liiketoiminnaltaan suuremmaksi kuin asennustoiminta. Sotien jälkeen 1940-luvulla Onninen ryhtyi rakentamaan valtakunnallista toimipaikkaverkkoa. 

1960-luvulla liiketoiminta kasvoi koko maan kattavaksi ja laajeni myös ilmastointialalle. Seuraavalla vuosikymmenellä Onninen aloitti tukkukaupan ja urakoinnin myös sähköalalla. 1980-luvulla Onninen avasi ensimmäisen itsepalvelumyymälän, tämän päivän Express-ketjun myymälöitä vastaavan Pikaonnisen Hämeenlinnaan. Vuonna 1984 valmistui myös Onnisen uusi viisikerroksinen pääkonttori Vantaan Kuninkaanmäkeen. Se purettiin vuonna 2020.

Onnisen voimakas kansainvälistyminen alkoi 1990-luvulla. Tytäryritykset perustettiin Viroon, Latviaan, Liettuaan ja Puolaan. Tämän lisäksi Onninen teki yritysostoja niin kotimaassa kuin ulkomaillakin. Nykyinen yhtiörakenne luotiin 1990-luvun lopussa, kun Onnisesta ja Aresta muodostettiin Onvest-konsernin tytäryhtiöitä. Vuonna 2007 Onninen osti Teleteknon ja vuonna 2012 Lämpö-Tukun. Vuonna 2014 Suomalaisen Työn Liitto myönsi Onniselle Avainlippu-tunnuksen Suomessa tuotetulle ja Suomessa työllistävälle palvelulle.  

### Osaksi Keskoa
Tammikuussa 2016 Kesko osti Onnisen. Yritysoston Kesko toteutti osakekaupalla yhteensä 369 miljoonan euron velattomalla kauppahinnalla, johon ei sisältynyt Onnisen teräsliiketoiminta eikä Venäjän tytäryhtiö. Kilpailu- ja kuluttajavirasto sekä Euroopan komissio antoivat hyväksyntänsä yrityskaupalle ilman ehtoja.

## Lähteet

## Kirjallisuutta
* Sten Enbom, Matti Klinge: *Yksin ei voi menestyä. Onninen 1913–2000.* Onvest 2001. .

## Aiheesta muualla
* Onnisen kotisivut
Veikkausliigan kausi 1994

**[[Veikkausliiga]]n kaudella 1994** Tampereen Pallo-Veikot voitti seuran historian ensimmäisen ja toistaiseksi ainoan Suomen-mestaruuden.

## Joukkueet
Taulukon tiedot Jalkapallokirja 1994, FC Oulun perustamisvuosi ja seuranimet ovat Urheilumuseon tiedoista, Veikkausliigan tilastohistoriasta (ottelutilastot, kausi 1994) kotikentät ja valmentajat.

## Sarjataulukko

## Ottelut
Ottelukohtaiset tilastot Veikkausliigan tilastohistoriasta, ottelutilastot kausi 1994. Ottelut pelattiin 24.4. – 8.10.1994.

## Yleisömäärät

## Parhaat maalintekijät

## Menestys eurokentillä
Kausilla 1994–95, 1995–96 ja 1996–97 pienempien maiden (joihin Suomi kuului) mestarit kilpailivat Mestarien liigan karsintojen sijasta UEFA Cupissa.

*UEFA Cup:*
* FC Jazz hävisi ensimmäisellä karsintakierroksella tanskalaiselle FC Kööpenhaminalle.
* MyPa pudotti ensimmäisellä karsintakierroksella slovakialaisen FK Inter Bratislavan, mutta hävisi toisella kierroksella portugalilaiselle Boavista FC:lle.
*Cup-voittajien cup:*
* HJK pudotti karsintakierroksella färsaarelaisen B71 Sandoyn, mutta hävisi ensimmäisellä kierroksella turkkilaiselle Beşiktaş JK:lle.

## Putoajat ja nousijat
* Sarjan kaksi viimeistä joukkuetta, eli FC Oulu ja KuPS putosivat suoraan Ykköseen. Tilalle nousivat Ykkösen kaksi parasta joukkuetta, eli Ponnistus ja VPS.

## Lähteet

## Aiheesta muualla
* RSSSF:n tilastot 
* Veikkausliigan kausi 1994 Urheilumuseon verkkonäyttelyssä
Kragujevac

**Kragujevac** () on kaupunki Serbian keskiosassa noin 140 kilometriä etelään Belgradista. Kaupungissa on 150&nbsp;835 asukasta (vuonna 2011). Se on maan neljänneksi suurin kaupunki ja Šumadijan piirikunnan pääkaupunki. Pinta-alaltaan Kragujevac on 865 neliökilometrin suuruinen, ja sen väestötiheys on 216 as/km². Kaupunkia halkoo Lepenicajoki.

Kragujevac perustettiin vuonna 1476. Kaupunki tunnetaan nykyisin aseistaan, ammustehtaistaan sekä autoteollisuudestaan. Kragujevac on myös yliopistokaupunki: Kragujevacin yliopisto perustettiin vuonna 1971, ja nykyisin siellä on opiskelijoita noin 14 000.

## Kuuluisia henkilöitä
* Marija Šerifović, serbialainen laulaja, joka voitti vuoden 2007 Eurovision laulukilpailun.
* Mille Marković, serbialais-ruotsalainen nyrkkeilijä ja rikollinen

## Lähteet

## Aiheesta muualla

* Kaupungin internetsivut
The Wicker Man

**The Wicker Man** voi tarkoittaa seuraavia:

* *[[Uhrijuhla (elokuva)|Uhrijuhla]]* (engl. *The Wicker Man*), brittiläinen elokuva vuodelta 1973
* *[[The Wicker Man (vuoden 2006 elokuva)|The Wicker Man]]*, brittielokuvan yhdysvaltalainen uusintaversio vuodelta 2006
* *[[The Wicker Man (kappale)|The Wicker Man]]*, Iron Maidenin kappale.
Psykodynaaminen psykologia

**Psykodynaaminen psykologia** koostuu Sigmund Freudin kehittämän psykoanalyysin pohjalta syntyneistä malleista ja teorioista. Freudin teoriaa ja hänen hoitomuotoaan kutsutaan yhdessä psykoanalyysiksi. Psykoanalyysi ja sen pohjalta luodut teoriat muodostavat siis yhdessä psykodynaamisen psykologian.

Freudin teoria pyrki kuvaamaan mielen toiminnan suhdetta sisäisiin haluihin ja yllykkeisiin sekä ympäristön vaatimuksiin. Jotkin sisäiset halut, kuten aggressiivisuus ja seksuaalisuus ovat sellaisia, että niiden välitön tyydyttäminen toisi yhteiskunnassa suuria ongelmia. 

## Psyyken rakenne

Freud erotti psyyken rakenteesta kolme tasoa. Ensimmäinen taso, joka on luonteenomainen aivan pienelle lapselle, pyrkii välittömään tyydytykseen piittaamatta seurauksista. Tätä tasoa kutsutaan viettipohjaksi. Toisella tasolla ihmiselle muodostuu yliminä. Yliminän vaatimukset ovat usein kohtuuttomia, ja yliminä saattaa vaatia täydellisyyttä hinnalla millä hyvänsä. Näiden kahden tason välillä on Freudin mukaan tasapainotteleva taso, minä. Minä pyrkii siis tasoittamaan kahden jyrkän näkemyksen eli yliminän ja viettipohjan välistä jännitystä ja ohjaamaan yksilön toimintaa yksilön etujen mukaisesti. Minä pyrkii toimimaan tosiasiat huomioiden eli noudattamaan todellisuusperiaatetta.

Psykodynaamisen psykologian mukaan ihmisen mielestä suurin osa on tiedostamatonta. Ihmisen tietoisuutta on verrattu jäävuoreen, josta vain pieni osa on pinnan yläpuolella ja suurin osa näkymättömissä pinnan alla. Tämä tiedostamaton osa mielestä vaikuttaa ratkaisevasti kaikkeen ihmisen toimintaan. Tiedostamatonta mieltä ovat muun muassa lapsuudessa koetut pettymykset ja murheet. Lapsuuden tutkiminen onkin yksi keskeisimmistä asioista psykodynaamisessa psykologiassa. 

Freudin psykoanalyysi loi pohjan nykyaikaiselle psykoterapialle, joka perustuu siihen, että potilas kertoo vapaasti ajatuksistaan ja terapeutti kuuntelee aktiivisesti. Psykodynaamisessa työskentelyssä terapeutti johdattelee keskustelua suuntaan, jonka uskoo paljastavan potilaansa ongelman. Psykoanalyysi ei yleensä sovi synnynnäisiin neurologisiin ongelmiin kuten autismi ja Aspergerin oireyhtymä. 

Ongelmallisena voidaan pitää sitä, että monia psykodynaamisen psykologian teorioita on vaikea osoittaa oikeaksi tai vääriksi, koska suurin osa sen aineistosta perustuu ihmisten omiin kertomuksiin ja terapeutin päätelmiin.

## Lähteet

## Kirjallisuutta
*  – 6. painos: Porvoo Helsinki Juva: WSOY, 1993. .
Tolmatši

**Tolmatši** (, karjalaksi *Tolmačču*, kieli- ja kansatieteellisessä kirjallisuudessa on käytetty myös muotoa *Tolmatšu*) on kylä ja maalaiskunta Tverin alueen Lihoslavlin piirissä Venäjällä. Se sijaitsee 45 kilometriä Lihoslavlista koilliseen. 

Kylän nimi juontuu turkkilaisperäisestä ”tulkkia” tarkoittavasta henkilönimestä *tolmatš*. Se mainitaan ensimmäisen kerran vuonna 1545. 1500–1600-lukujen vaihteessa kylä autioitui. 1600-luvulla sen asuttivat nykyisten tverinkarjalaisten esi-isät.

Tarinan mukaan ensimmäiset karjalaiset uudisasukkaat lähtivät Liperin pitäjästä vuonna 1636 ja päätyivät pitkään vaellettuaan Tolmatšin kylään. Vuonna 1651 mainittiin kaksi Kesälahdelta tullutta perhettä. 1660-luvun lopulla Tolmatšissa ja sen lähikylissä asui jo 45 perhettä, yhteensä 108 henkeä. Kirkonkylänä Tolmatši mainitaan ensimmäisen kerran vuonna 1672. 

Vuonna 1830 Tolmatšiin rakennettiin nykyäänkin toimiva kivinen Herran ilmestyksen kirkko. Ensimmäinen alkeiskoulu perustettiin vuonna 1840. Vuonna 1887 paikallinen opettaja Anastasija Tolmatševskaja laati karjalais-venäläisen aapisen *Rodnoje karelskoje*, jonka tarkoituksena oli helpottaa karjalaislasten opetusta. Vuonna 1899 avattiin kansankirjasto. Toisen asteen oppilaitos perustettiin kylään vuonna 1913.

Vuodesta 1775 lähtien seutu kuului Tverin läänin Bežetskin kihlakuntaan. Ennen vallankumousta Tolmatši oli vauras talonpoikaiskylä, jonka kauppiaat hankkivat tavaraa Toržokista, Tveristä, Rževistä ja Kašinista. Kuudesti vuodessa järjestettiin suuret markkinat. 1900-luvun alussa perustettiin myös pienyrityksiä.

Vuosina 1929–1956 kylä toimi lähes yksinomaan karjalaisten asuttaman Tolmatšin, myöhemmin Novokarelskin piirin keskuksena. Kylässä julkaistiin *Karelskaja pravda* -nimistä piirilehteä, joka vuoteen 1939 saakka ilmestyi osittain myös karjalaksi. Vuonna 1937–1939 Novokarelskin piiri kuului Kalininin alueen Karjalaiseen kansalliseen piirikuntaan. Vuoden 1938 tulipalo hävitti kylän vanhan osan.

Vuonna 1956 Novokarelskin piiri liitettiin Lihoslavlin piiriin. Sen jälkeen kylän elämä alkoi taantua. Monet yritykset ja laitokset suljettiin 1990-luvulla. Vuonna 1996 kylässä oli 864 asukasta.

Nykyään Tolmatšin kuntaan kuuluu 56 asutusta. Asfalttitie yhdistää kuntakeskuksen Lihoslavliin. Tolmatšissa toimii maatalousyritys ”Tolmatševski” ja Prudovon kylässä ”Trudovik”. Kuntakeskuksessa on kuluttajaosuuskunta, kulttuuritalo, keskikoulu, lastentarha, kirjasto ja lääkärin vastaanotto. Purodovossa on peruskoulu. Nähtävyyksiä ovat Tolmatšin, Nazarovon ja Zmejovon kirkot. Viime aikoina on pyritty kehittämään karjalaisuuteen perustuvaa kulttuurimatkailua.

## Lähteet

## Aiheesta muualla
* Tolmatšin kunnan sivusto  
* Tolmatši Tverin alue -tietosanakirjassa 
* Tolmatšin historiasta kertova sivu
Karhu-Kissat

**Karhu-Kissat ry** on vuonna 1938 perustettu helsinkiläinen jääkiekon erikoisseura. Karhu-Kissat on kasvattajaseura eli se panostaa erityisesti juniorityöhön. Seuran toiminta keskittyy Länsi-Helsingin alueelle. Karhu-Kissojen valmennuspäällikkönä toimi pitkään Porin Ässien entinen kapteeni Jari Korpisalo. Seuralla on tällä hetkellä 13 juniorijoukkuetta, kiekkokoulu, III-divisioonan miesten joukkue, ikämiesjoukkue sekä naisten harrastejoukkue. Karhu-Kissat on voittanut miesten SM-hopeaa vuonna 1954. Karhu-Kissoilla on yhteistyösopimus Helsingin IFK:n kanssa junioreissa. Karhu-Kissojen valmennuspäällikkönä aloitti vuonna 2016 Timo Lehkonen.

## Historia
Seuran ensimmäisenä puheenjohtajana vuosina 1938–42 toimi perustajajäsen Otto Wuorio. Karhu-Kissat pelasi SM-sarjassa ensi kertaa vuonna 1945. Kauden 1948–49 päätteeksi joukkue tippui Suomensarjaan jäätyään SM-sarjan viimeiseksi, mutta nousi takaisin jo kaudelle 1950–51.  Kaudella 1953–54 Karhu-Kissat raivasi tiensä loppuotteuihin, joissa TBK oli kuitenkin parempi, voittaen kahdesti 4–0. Tuloksena oli kuitenkin hopeaa, joka on seuran ainoa mitali pääsarjasta. Kausi 1956–57 puolestaan päättyi putoamiseen suomensarjaan, josta nousi uudelleen vasta 1970-luvulla, pelaten SM-sarjaa kauden 1971–72. Toistaiseksi viimeisen kerran Karhu-Kissat-nimi näkyi SM-sarjassa seuran yhdistyttyä Helsingin Jääkiekkoklubin kanssa pelaten K-Kissojen nimellä kauden 1973–74 viimeisessä pelissään. Yhteensä Karhu-Kissat on pelannut 13 kautta pääsarjatasolla.

I-divisioonassa Karhu-Kissat pelasi aina joulukuuhun 1994 asti, jolloin seura luopui sarjasta talousvaikeuksien vuoksi.

## Kasvatteja

*Unto Wiitala
*Tuomas Eskelinen
*Jere Komsi
*Mikko Koivunoro
*Jari Korpisalo
*Kimmo Kuhta
*Jari Laukkanen
*Lennart Petrell
*Heikki Riihiranta
*Tommi Salmelainen
*Pasi Sormunen
*Jaakko Suomalainen
*Jaakko Turtiainen
*Mikko Vesterinen
*Jaska Vilen
*Petri Varis
*Risto Laakso
*Janne Öfverström
*Niclas Westerholm

## Katso myös
* Binturonki

## Lähteet

## Aiheesta muualla
* Kotisivut
* HJK – Karhu-Kissat 1955, Ylen Elävä arkisto
Meko Finland

**Meko Finland Oy** (vuoteen 2025 saakka **Koivunen Oy**) on autoalan teknisen kaupan yritys. Sen perusti Oskar Koivunen toisena osakkaana vuonna 1927 nimellä Autosähkö Oy. Se jakaantui 1940-luvulla kahtia, ja sen autovaraosien tukkuosasto jatkoi nimellä Koivunen Oy. Vuonna 2022 Lyyrtö-sukuun kuuluvat omistajat myivät yhtiön ruotsalaiselle Mekolle 122 miljoonalla eurolla.

Koivusen toimipaikka on Helsingissä, Malmin kaupunginosan Ormuspellossa. Edustamansa tuotteet se myy kuluttajille jälleenmyyjiensä kautta, mm. perustamansa Fixus-ketjun myymälöissä.

Vuonna 2018 Koivunen-konsernin liikevaihto oli 162,3 miljoonaa euroa ja henkilöstömäärä keskimäärin 668, joista ulkomailla työskenteli 239.

## Historiaa
Koivunen Oy:n alku oli vuonna 1927 perustettu Autosähkö Oy, jonka toisena perustajana oli Oskar Koivunen. Autosähköalan liiketoiminnasta yritys laajeni myös varaosakauppaan, ja 1943 nämä toimialat eriytettiin omiksi yhtiöikseen. Varaosatukusta tuli Koivunen Oy, joka toimi vuoteen 1986 Helsingin keskustassa kunnes se muutti uusiin tiloihin Ala-Malmille. Oskari Koivunen oli aluksi enemmistöomistaja, mutta hankki pian itselleen kaikki yhtiön osakkeet.

Koivunen alkoi kansainvälistyä 1990-luvun alussa suuntautuen entisen Neuvostoliiton alueille. Sillä on tytäryhtiöt kaikissa Baltian maissa. 2000-luvulla yritys laajeni raskaan ajokaluston saralla ostamalla kuormatilojen lämmönsäätöjärjestelmiin ja linja-autojen ilmastointilaitteisiin erikoistuneen yrityksen liiketoiminnan, josta muodostettiin Suomen Kuljetuslaite Oy. Se toimii Vantaan Hakkilassa ja on laajentunut raskaan kaluston varaosien ja laitteiden kauppaan sekä asennus-, huolto- ja korjaustoimintaan.

1990-luvulla Koivunen Oy perusti Fixus-autotarvikeketjun, johon kuuluu 400 itsenäistä varaosaliikettä ja korjaamoa Suomessa.

## Lähteet

## Aiheesta muualla
* Koivunen Oy:n verkkosivusto
* Suomen Kuljetuslaite Oy:n sivusto
Kozlovo

**Kozlovo** (, karjalaksi *Kozlova*) on kylä ja maalaiskunta Tverin alueen Spirovon piirissä Venäjällä. Se sijaitsee Sudomljajoen varrella 36 kilometriä Spirovosta koilliseen. Kuntaan kuuluu 56 asutuskeskusta. Koltsovon maalaiskunnassa asui vuonna 2010 yhteensä 1&nbsp;609 henkeä.

Seutu on vanhaa tverinkarjalaisten asuinaluetta. Vuosina 1937–1939 se muodosti Kalininin alueen Karjalaiseen kansalliseen piirikuntaan kuuluneen Kozlovon piirin. Kozlovon kylästä oli kotoisin Mihail Orlov, joka 1990-luvulla toimi johtohahmona tverinkarjalaisuuden elvyttämisessä. Hän kirjoitti tverinkarjalaisen aapisen eli *Bukvarin*. Kozlovon kouluissa karjalan kieli on pakollisena oppiaineena, tosin vain tunti viikossa.

## Lähteet

## Aiheesta muualla
* Kozlovon kunta Spirovon piirin sivustolla 
* Kozlovo Tverin alue -tietosanakirjassa
Keko (tietorakenne)

**Keko** (), joskus myös **kasa**, on tietojenkäsittelytieteessä käytettävä tietorakenne, jolle on ominaista, että sen suurin (tai pienin) alkio on aina helposti saatavilla. Tärkeimpiä keon sovelluskohteita ovat mm. prioriteettijonon toteutus ja kekojärjestäminen.

## Toteutus
Keko on joko *maksimikeko* tai *minimikeko* riippuen siitä, onko tärkeää päästä nopeasti käsiksi tietojoukon suurimman vai pienimmän avaimen omaavaan alkioon.  Yleensä keko hahmotetaan yhtenä tai useampana binääripuuna, joka toteuttaa (jotka toteuttavat) *kekoehdon*:
: "Solmun avain on aina vähintään (tai enintään minimikeossa) yhtä suuri kuin sen lapsisolmujen avaimet."
Puun juurisolmulla on tällöin aina keon suurin (tai pienin) avain. Käytännössä keko tallennetaan kuitenkin usein taulukkona linkitetyn puurakenteen sijasta. Keon sisältöä muuttavat operaatiot on toteutettu siten, että ne säilyttävät kekoehdon totena. Toteutuksen yksityiskohdat riippuvat käytettävästä kekotyypistä. Yleisin kekotyyppi on binäärikeko. Muita variantteja ovat esimerkiksi fibonacci-keko ja binomikeko.

## Operaatiot
Yleisesti kekojen kanssa käytettyjä operaatioita ovat:
* Suurimman (pienimmän) alkion etsiminen: *find-max* (*find-min*)
* Suurimman (pienimmän) alkion poistaminen keosta: *delete-max* (*delete-min*)
* Alkion avaimen arvon kasvattaminen ja pienentäminen: *increase-key* ja *decrease-key*
* Uuden alkion lisääminen kekoon: *insert*
* Kahden keon yhdistäminen yhdeksi isoksi keoksi: *merge*

Useimpien keko-operaatioiden nopeus on luokkaa O(log *n*). Joidenkin operaatioiden nopeus vaihtelee riippuen käytettävästä kekotyypistä. Vaikka nopeudet ovat samaa kertaluokkaa kuin yleensä hakupuilla, on keko toteutustavastaan johtuen käytännössä usein huomattavasti muita tietorakenteita nopeampi silloin, kun sen ominaisuuksia pystytään hyödyntämään.

## Käyttökohteita
* Kekojärjestäminen on tehokas minimitilassa toimiva järjestämisalgoritmi, jonka pahimman tapauksen aikavaativuus on luokkaa O(*n* log *n*).
* Prioriteettijono, eli jonorakenne, jossa korkeamman prioriteetin omaavat alkiot pääsevät "etuilemaan" niitä, joilla on alhaisempi prioriteetti, toteutetaan yleensä kekona.
* Graafi- eli verkkoalgoritmit käyttävät usein kekoa esimerkiksi solmujen läpikäyntijärjestyksen tallentamiseen ja selvittämiseen.

## Lähteet

 	
## Aiheesta muualla